Kuņas dēls
"Kuņas dēls" ir 1995. gadā izdots trimdas rakstnieka Jura Rozīša debijas romāns, kas ieņēma 1. vietu otrajā "Karoga" un Raimonda Gerkena grāmatu konkursā. Romānam par pamatu izmantots mīts par Kurbadu. Romānā satīriskā veidā aprakstīta latviešu dzīve trimdā. Juris Rozītis romānu sāka rakstīt 1984. gadā un pabeidza tikai 1980. gadu beigās. Romāns atkārtoti izdots 2005. gadā. 1997. gadā studijteātrī "Skatuve" šo romānu iestudēja Jura Rozīša dēls Lūkass Tālis Rozītis.